Wildtuinhek die naweek gesluitDie Paul Kruger-hek. Foto: http://greater.krugerpark.co.za/ William Mabasa, woordvoerder van SANParke, het in ŉ verklaring gesê die Paul Kruger-hek sal die naweek gesluit wees weens ŉ diensleweringbetoging in die gebied. “Ons is nie seker of die betogings al opgehou het of steeds aan die gang is nie en daarom word gaste aangeraai om eerder nie van hierdie roete gebruik te maak nie,” het Mabasa gesê. Inwoners van Mkhuhlu betoog oor swak dienslewering in die gebied. Mabasa het motoriste aangeraai om die Phabeni- of Numbi-hekke te gebruik tot verdere kennisgewing. Die Phabeni-hek is sowat 10 km vanaf Hazyview op die R536 terwyl die Numbi-hek ongeveer 31 km vanaf Witrivier en 52 km vanaf Nelspruit op die R40 is.